[{"text_idx": "#000001", "text": "Mae rhifyn Rhagfyr Y Cymro yn y siopau erbyn hyn gyda barn o bob pegwn fel arfer."}, {"text_idx": "#000002", "text": "Mae sia\u0302p y frenhiniaeth newydd yn ei le wrth gwrs ond prin yw\u2019r croeso ymysg llawer i\u2019r newyddion \u2013 a ddaeth yn gyflym iawn \u2013 fod gennym dywysog newydd. Dim byd personol wrth gwrs ond teitl yw hwn sy\u2019n perthyn i\u2019r llyfrau hanes ac nid i\u2019r Gymru gyfoes yn o\u0302l un o gynghorwyr Gwynedd."}, {"text_idx": "#000004", "text": "\u201cMae Cymru heddiw yn wlad fodern, ddemocrataidd, gyda Senedd yn gwneud cynnydd, gan roi llais a llwyfan i bobl Cymru ysgogi newid a datblygu fel cenedl."}, {"text_idx": "#000005", "text": "\u201cMae\u2019r traddodiad gormesol hynafol hwn yn falltod ar ein cenedl ac wedi bod ers canrifoedd. Mae\u2019n rhoi\u2019r argraff mai\u2019r system sy\u2019n berchen ar bobl Cymru, yn hytrach na bod yn ddinasyddionrhydd sy\u2019n byw yn ein gwlad ein hunain.\u201d"}, {"text_idx": "#000006", "text": "Ac ydi, mae Dafydd Iwan am fynd i Qatar i ddweud stori ein gwlad wrth y byd. Meddai yn ei golofn y mis hwn: \u201c...does dim dwywaith y bydd dwsinau o wledydd, a channoedd o newyddiadurwyr, yn heidio i Qatar i chwilio am straeon."}, {"text_idx": "#000007", "text": "\u201cA bydd yn llwyfan ardderchog i Gymru i ddweud ein stori ni wrth y byd, ac i gyhoeddi ein bodolaeth i fyd sydd i raddau helaeth heb glywed fawr ddim amdanom o\u2019r blaen. Fawr ddim, hynny yw, ond fod Tom Jones, Gareth Bale, Shirley Bassey ac Anthony Hopkins yn \u2018Welsh\u2019.\u201d"}, {"text_idx": "#000008", "text": "Croeso i Robat Idris fel Cadeirydd newydd Cymdeithas yr Iaith. Meddai yn ei golofn yn y rhifyn yma: ...\u201dmudiad sy\u2019n trafod a gwyntyllu syniadau yw\u2019r Gymdeithas, a braint y Cadeirydd yw cydlynu, nid bod yn unben!"}, {"text_idx": "#000009", "text": "\u201cGyda Senedd y Gymdeithas, grwpiau ymgyrch a rhanbarthau yn llawn o bobl frwdfrydig a\u0302 tha\u0302n yn eu boliau dros ein cymunedau a\u2019r iaith edrychaf ymlaen at y flwyddyn sydd i ddod, gan obeithio y byddaf yn deilwng o ymddiriedaeth yr aelodau, ac y gallaf ddilyn o\u0302l troed fy rhagflaenydd disglair Mabli Siriol.\u201d"}, {"text_idx": "#000010", "text": "Ac un tro ymhell yn o\u0302l \u2013 coeliwch chi ai peidio \u2013 roedd yn cael ei weld yn beth hollol gall a naturiol mai Cymro fyddai Tywysog Cymru! Wel pwy fasa\u2019n meddwl y fath beth? Llinach falch yn wir ond pwy fradychodd ei Llyw Olaf? \u2013 dyna bwnc diddorol yr hanesydd Mel Hopkins yn ei golofn yn y rhifyn hwn."}, {"text_idx": "#000011", "text": "Mae rhifyn Tachwedd Y Cymro ar gael o siopau ar draws Cymru. I dderbyn copi drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru"}, {"text_idx": "#000012", "text": "Cyhoeddir gan Cyfryngau Cymru Cyf."}, {"text_idx": "#000013", "text": "Nid yw'r farn a amlygir yn erthyglau unigol y cyhoeddiad hwn o angenrheidrwydd yn cynrychioli barn y cyhoeddwyr"}, {"text_idx": "#000015", "text": "Mae'r safbwyntiau a fynegwyd yma yn eiddo i'n defnyddwyr ac nid o reidrwydd yn adlewyrchu barn Y Cymro neu unrhyw gwmni yn gysylltiedig a Y Cymro."}]